**ԱՄՓՈՓԱԹԵՐԹ**

**«ԸՆՏԱՆԻՔՈՒՄ 3-ՐԴ և ՅՈՒՐԱՔԱՆՉՅՈՒՐ ՀԱՋՈՐԴ ՆՈՐ ԾՆՎԱԾ ԵՐԵԽԱՅԻ ԾՆՆԴՅԱՆ ԿԱՊԱԿՑՈՒԹՅԱՄԲ ԴՐԱՄԱԿԱՆ ԱՋԱԿՑՈՒԹՅՈՒՆ ՆՇԱՆԱԿԵԼՈՒ ԵՎ ՎՃԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **Ֆինանսների նախարարություն** | 04.11.2021  N 01/8-3/17907-2021 |
| ՀՀ ֆինանսների նախարարությունը Ձեր ս.թ. հոկտեմբերի 19-ի N ՄՆ/ԱԳ-1-4/41070-2021 գրությամբ ներկայացված «Ընտանիքում 3-րդ և յուրաքանչյուր հաջորդ նոր ծնված երեխայի ծննդյան կապակցությամբ դրամական աջակցություն նշանակելու և վճարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունի: | Առաջարկությունն ընդունվել է։ |
| 1. **Կենտրոնական բանկ** | 02.11.2021  N 15.1-07/000809-21 |
| Ուսումնասիրելով գրությամբ ներկայացված «Ընտանիքում 3-րդ և յուրաքանչյուր հաջորդ նոր ծնված երեխայի ծննդյան կապակցությամբ դրամական աջակցություն նշանակելու և վճարելու մասին» ՀՀ կառավարության որոշման նախագիծը, հայտնում ենք հետևյալը․  Նախագծի Հավելվածի 2-րդ կետի 5-րդ կետում առաջարկում ենք հստակեցնել, թե արդյո՞ք սույն ծրագրի շրջանակում Բանկերը, որոնք այլ ծրագրերի շրջանակներում ունեն արդեն իսկ կնքված պայմանագրեր, պետք է կրկին կնքեն պայմանագիր՝ սույն Ծրագիրը սպասարկելու համար։ | Առաջարկությունն ընդունվել է։  Հաշվի առնելով նաև 2020 թվականի մարտի 12-ի թիվ 287-Ն որոշման մեջ կատարվող լրացումը՝ սույն ծրագրի շրջանակներում դրամական աջակցության վճարման ծառայությունը Բանկերը կմատուցեն արդեն իսկ կնքված պայմանագրերի շրջանակներում՝ համապատասխան համաձայնագրերի հիման վրա։ |
| Նախագծի Հավելվածում 8-րդ կետը՝ թվային առումով կրկնվում է և հաջորդ կետերով խախտվում է տրամաբանությունը։ Առաջարկում ենք հստակեցնել։ | Առաջարկությունն ընդունվել է։  Նախագծի Հավելվածի համարակալումը հստակեցվել է։ |
| Հավելվածի 20-րդ կետի 8-րդ ենթակետով դրամական աջակցությունը մերժվում է, եթե նոր ծնված երեխայի համար արդեն նշանակվել է դրամական օգնություն, սակայն պարզ չէ թե ի՞նչ դրամական օգնության մասին է խոսքը։ Առաջարկում ենք հստակեցնել։ | Առաջարկությունն ընդունվել է։  Նախագծի հավելվածի 20-րդ (լրամշակված տարբերակի 22-րդ) կետի 8-րդ ենթակետը հստակեցվել է (դրամական աջակցությունը մերժվում է, եթե նոր ծնված երեխայի համար արդեն նշանակվել է սույն կարգով սահմանված դրամական օգնություն)։ |
| Հավելվածի 34-րդ կետով կարգավորվում է դրամական աջակցության սխալ վճարելու հետ կապված հարաբերությունները, որտեղ հղում է կատարվում 36-րդ կետին, որը բացակայում է։ Բացի այդ, դրամական աջակցության սխալ վճարելը կապվում է միայն ավել վճարելու հետ, սակայն հնարավոր են դեպքեր, երբ կարող է սխալ անձի վճարված լինել, ուստի առաջարկում ենք սխալ վճարելը չկապել միայն ավել վճարելու հետ։ | Առաջարկությունն ընդունվել է։  Նախագծի Հավելվածի 35-րդ (լրամշակված տարբերակի 37-րդ) կետի հղումը ճշգրտվել է։  Ընդ որում, հավելվածի 37-րդ կետվ նախատեսված է, որ ավել վճարված նպաստի գումարները փոխհամաձայնեցված ժամանակացույցի հիման վրա կարող են վերադարձվել նաև այլ անձի կողմից։ Այս իրավակարգավորումը վերաբերում է նաև այն դեպքին, երբ աջակցության գումարը վճարվել է այլ անձի։ |
| Հավելվածի 35-րդ կետով սահմանվում է այն անձանց շրջանակը՝ ումից պետք է հետ գանձվի սխալ վճարված դրամական միջոցները, որի 3-րդ ենթակետում նշվել է «այլ անձ» հասկացությունը։ Իրավական որոշակիությունը ապահովելու համար առաջարկում ենք հստակեցնել անձանց շրջանակը և բացառություն սահմանել բանկերի համար այն դեպքերում, երբ լիազոր մարմինը փոխանցել է բանկի միջոցով և ստացող անձն արդեն իսկ այդ միջոցները օգտագործել է։ | Առաջարկութունն ընդունվել է «այլ անձ» հասկացության հստակեցման մասով՝ Նախագծի Հավելվածի 35-րդ (լրամշակված տարբերակի 37-րդ) կետի 3-րդ ենթակետը խմբագրվել է։  Առաջարկութունը չի ընդունվել բանկերի համար բացառություն սահմանելու մասով։ Այն դեպքերում, երբ լիազոր մարմինը փոխանցել է բանկի միջոցով և ստացող անձն արդեն իսկ այդ միջոցները կանխիկացրել է, հարաբերությունները կկարգավորվեն նույն կետով սահմանված կարգով, այն է՝ սխալմամբ (սույն կարգի խախտմամբ) ավել վճարված գումարները ամբողջությամբ ենթակա են վերադարձման կամ դատական կարգով բռնագանձման: |
| 1. **Ազգային անվտանգության ծառայություն** | **28.10.2021 թ.**  **թիվ 11/815** |
| «Ընտանիքում 3-րդ և յուրաքանչյուր հաջորդ նոր ծնված երեխայի ծննդյան կապակցությամբ դրամական աջակցություն նշանակելու և վճարելու մասին» Կառավարության որոշման նախագծի վերաբերյալ ՀՀ ազգային անվտանգության ծառայությունն ունի հետևյալ դիտողությունները և առաջարկությունները։  1. Նախագծի հավելված 7-րդ կետում «կենտրոն» բառը փոխարինել «բաժին» բառով՝ համաձայն՝ 2-րդ կետի 4-րդ ենթակետի՝ համապատասխան փոփոխություններ կատարելով նաև նախագծի ամբողջ տեքստում։ | Առաջարկությունն ընդունվել է։  Նախագծում «կենտրոն» բառը փոխարինվել է «բաժին» բառով։ |
| 2. 11-րդ կետի 2-րդ ենթակետի «դ» պարբերությունից «(առկայության դեպքում)» բառերը հանել։ | Առաջարկությունն ընդունվել է։  Նախագծի լրամշակված Հավելվածի 13-րդ կետի 2-րդ ենթակետի «դ» պարբերությունից հանվել են «(առկայության դեպքում)» բառերը։ |
| 3. 15-րդ կետի 1-ին ենթակետում անհրաժեշտ է հստակեցնել, թե 13-րդ կետում նշված ինչ հանգամանքի մասին է խոսքը։ | Առաջարկությունն ընդունվել է։  Նախագծի լրամշակված Հավելվածի 22-րդ կետով սպառիչ թվարկվել են տարածքային բաժնի կողմից դիմումը (այդ թվում՝ առցանց տվյալների հիման վրա ձևավորված) մերժելու հիմքերը։ |
| 1. 20-րդ կետից կրկնվող «դրամական աջակցություն» բառերը հանել։ Նույն կետի 8-րդ ենթակետում «օգնություն» բառը փոխարինել «աջակցություն» բառով։ | Առաջարկությունն ընդունվել է։  Նախագծի լրամշակված Հավելվածի 22-րդ կետը, ինչպես նաև նույն կետի 8-րդ ենթակետը խմբագրվել են։ |
| 1. 23-րդ կետի 3-րդ, 6-րդ և 26-րդ կետի 4-րդ ենթակետում «երեխայի» բառից առաջ ավելացնել «շահառու» բառը։ | Առաջարկությունն ընդունվել է։  Նախագծի լրամշակված Հավելվածի 25-րդ կետի 6-րդ և 28-րդ կետի 1-ին ենթակետում «երեխայի» բառից առաջ ավելացվել է «շահառու» բառը։ |
| 1. 34-րդ կետում «36» թիվը փոխարինել «35» թվով։ | Առաջարկությունն ընդունվել է։  Նախագծի լրամշակված Հավելվածի 37-րդ կետի հղումը ճշտվել է։ |
| **4. Ոստիկանություն** | **27.10.2021 թ.**  **թիվ 1/21/71270-21** |
| Ի պատասխան Ձեր 19.10.2021 թ. թիվ ՄՆ/ԱԳ-1-4/41070-2021 գրության՝ ՀՀ ոստիկանությունում ուսոււմնասիրվել է «Ընտանիքում հաջորդ նոր ծնված երեխայի ծննդյան կապակցությամբ դրամական աջակցություն նշանակելու և վճարելու մասին» ՀՀ կառավարության որոշման նախագիծը։  Նախագծի հավելվածի 2-րդ կետի 8-րդ ենթակետը առաջարկվում է լրացնել նոր՝ «դ» պարբերությամբ՝ հետևյալ բովանդակությամբ։  «դ. Հայաստանի Հանրապետությունում մշտապես բնակվող քաղաքացիություն չունեցող անձանց համար՝ Հայաստանի Հանրապետությունում մշտապես բնակվող քաղաքացիություն չունեցող անձի կացության վկայական»։ | Առաջարկությունը չի ընդունվել։  Նախագծի հավելվածի 2-րդ կետի 10-րդ ենթակետի «բ» պարբերության առկայության դեպքում առաջարկվող լրացումը հիմնավորված չէ։ |
| Նախագծի հավելվածի 6-րդ կետից առաջարկվում է հանել «(բնակչության)» բառը, քանի որ բնակչության պետական ռեգիստրում մշակվում է անձի ոչ թե բնակության, այլ հաշվառման վերաբերյալ տեղեկատվությունը։ | Առաջարկությունն ընդունվել է։  Նախագծի 6-րդ կետը խմբագրվել է։ |
| Նախագծի հավելվածի 8-րդ կետից առաջարկվում է հանել «(հաշվառման)» բառը, քանի որ այն առաջ է բերում իմաստային անհամապատասխանություն դրույթի ձևակերպման հետ։ | Առաջարկությունն ընդունվել է։  Նախագծի լրամշակված հավելվածի 9-րդ կետը խմբագրվել է։ |
| Միաժամանակ անհրաժեշտ է հավելվածում շտկել համարակալումը, քանի որ 8-րդ կետը կրկնվել է։ | Առաջարկությունն ընդունվել է։  Նախագծի համարակալումը հստակեցվել է։ |
| **5. Արդարադատության նախարարություն** | **24.11.2021թ.**  **թիվ 01/27.1/37846-2021** |
| 1. «Ընտանիքում 3-րդ և յուրաքանչյուր հաջորդ նոր ծնված երեխայի ծննդյան կապակցությամբ դրամական աջակցություն նշանակելու և վճարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում հղում է կատարված Հայաստանի Հանրապետության Սահմանադրության 146-րդ հոդվածի 2-րդ մասին, որի համաձայն՝ Կառավարությունն իր ծրագրի հիման վրա մշակում և իրականացնում է պետության ներքին և արտաքին քաղաքականությունը:  Տվյալ դեպքում Նախագծի նախաբանում հղում է կատարված Հայաստանի Հանրապետության Սահմանադրության 146-րդ հոդվածի 2-րդ մասին, որն, ըստ էության, չի պարունակում անհրաժեշտ լիազորող նորմ, ըստ որի՝ Կառավարությունը իրավասու է ընդունել «Ընտանիքում 3-րդ և յուրաքանչյուր հաջորդ նոր ծնված երեխայի ծննդյան կապակցությամբ դրամական աջակցություն նշանակելու և վճարելու մասին» որոշումը:  Հաշվի առնելով վերոգրյալը՝ Նախագծի նախաբանն անհրաժեշտ է խմբագրել և նախատեսել այն լիազորող նորմը, որը Կառավարությանը տալիս է տվյալ որոշումն ընդունելու իրավասություն: Սույն դիտողությունը բխում է «Նորմատիվ իրավական ակտերի մասին» օրենքի 13-րդ հոդվածի 1-ին մասի կարգավորումից, որի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:  Միաժամանակ, նկատի ունենալով այն հանգամանքը, որ Նախագիծը ներկայացվել է որպես ծրագիր՝ հարկ ենք համարում նշել, որ այն անհրաժեշտ է նախատեսել լոկալ ակտի տեսքով, և Նախագծում ու դրանով հաստատվող հավելվածում (այսուհետ՝ Հավելված) իրավական ակտի բնույթի վերաբերյալ նշումը վերանայել, մասնավորապես՝ «Ն» տառը փոխարինել «Լ» տառով: Սույն դիտողությունը բխում է «Նորմատիվ իրավական ակտերի մասին» օրենքի 2-րդ հոդվածի 1-ին մասի 6-րդ կետի կարգավորումից, որի համաձայն՝ ներքին (լոկալ) իրավական ակտը նորմատիվ իրավական ակտի հիման վրա և դրան համապատասխան ընդունված իրավական ակտ է, որը սահմանում է վարքագծի կանոն այն անձանց խմբի համար, որոնք դա ընդունող մարմնի հետ աշխատանքային, քաղաքացիաիրավական կամ վարչական հարաբերությունների մեջ են կամ օգտվում են դա ընդունող մարմնի ծառայություններից կամ աշխատանքներից. | Առաջարկությունը ընդունվել է։  Նախագիծը ներկայացվել է լոկալ ակտի տեսքով, բացի այդ, նախաբանում, որպես լիազորող նորմ, նշվել է նաև Կառավարության գործունեության ծրագրի համապատասխան դրույթը, հղում կատարելով Կառավարության 2021 թվականի օգոստոսի 18-ի N 1363-Ա որոշման Հավելվածի 4.1-ին կետին։ |
| 2. Նախագծի վերնագիրն անհրաժեշտ է համապատասխանեցնել Նախագծի 2-րդ կետով նախատեսված կարգավորմանը, որով նախատեսվում է հաստատել ընտանիքում 3-րդ և յուրաքանչյուր հաջորդ նոր ծնված երեխայի ծննդյան կապակցությամբ դրամական աջակցություն նշանակելու և վճարելու կարգը, մինչդեռ վերնագրում կարգ հաստատելու վերաբերյալ դրույթ առկա չէ: Այս դիտողությունը բխում է «Նորմատիվ իրավական ակտերի մասին» օրենքի 12-րդ հոդվածի 1-ին մասի պահանջից, որի համաձայն՝ նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը: | Առաջարկությունն ընդունվել է։  Վերնագիրը «վճարելու» բառից հետո լրացվել է «կարգը հաստատելու» բառերով։ |
| 3. Հավելվածի 2-րդ կետում անհրաժեշտ է նախատեսել նաև Հավելվածում գործածվող «երեխա» և «զավակ» հասկացությունները՝ նկատի ունենալով «Նորմատիվ իրավական ակտերի մասին» ՀՀ օրենքի 15-րդ հոդվածի 1-ին մասի կարգավորումը, որի համաձայն՝ նորմատիվ իրավական ակտում կիրառվում են նորմատիվ իրավական ակտերով սահմանված կամ հանրածանոթ հասկացություններ կամ տերմիններ:  Այս համատեքստում անհրաժեշտ է վերանայել նաև Հավելվածի 9-րդ կետի 1-ին և 2-րդ ենթակետերի կարգավորումները, մասնավորապես՝ դրանցում կիրառել վերոնշյալ հասկացությունները: | Առաջարկությունն ընդունվել է։  Հավելվածի 2-րդ կետում հստակեցվել է «երեխա» և «զավակ» հասկացությունները, իսկ Հավելվածի 9-րդ կետի 1-ին և 2-րդ ենթակետերի կարգավորումները վերանայելու անհրաժեշտություն չկա, քանի որ դրանցով կարգավորվում է, թե երեխաներից և զավակներից ով է նոր ծնված երեխայի կարգաթիվը որոշելիս հաշվի առնվում։ |
| 4. Հավելվածի 7-րդ կետում անհրաժեշտ է հղում կատարել Հավելվածի 12-րդ կետին, ինչպես նաև «տեղեկատվության» բառը փոխարինել «տվյալների» բառով՝ նկատի ունենալով Հավելվածի 13-րդ և 14-րդ կետերի դրույթները: | Առաջարկությունն ընդունվել է։  Հավելվածի 7-րդ կետը խմբագրվել է։ |
| 5. Հավելվածի 8-րդ կետն անհրաժեշտ է խմբագրել, քանի որ առկա ձևակերպումից պարզ չէ, թե տվյալ կարգավորումը որ դեպքերի համար է նախատեսված: | Առաջարկությունն ընդունվել է ի գիտություն։  Հավելվածի 8-րդ կետը վերաբերում է ներկայացված դիմումի հիման վրա դրամական աջակցություն նշանակելու ժամկետներին։ |
| 6. Հավելվածի 9-րդ կետի 2-րդ ենթակետի ը. պարբերությունում «Նոր ծնված երեխայի կարգաթիվը որոշելիս հաշվի են առնվում նաև նոր ծնված երեխայի ծնողներից (հորից և մորից) սերված՝ նոր ծնված երեխայի ծննդյան ամսվան նախորդող 3 տարվա ընթացքում մահացած երեխաները և զավակները, բացառությամբ այն դեպքերի, երբ նրանք մահացել են պերինատալ շրջանում:» նախադասությունն անհրաժեշտ է հանել և նախատեսել նոր ենթակետի տեսքով: | Առաջարկությունն ընդունվել է։  Հավելվածը 9-րդ կետից հետո լրացվել է նոր կետով՝ վերահամարակալելով դրան հաջորդող կետերի համարները։ |
| 7. Հավելվածի 11-րդ կետում «ունեցած» բառն անհրաժեշտ է փոխարինել «ունեցող» բառով: | Առաջարկությունն ընդունվել է։  Հավելվածի 11-րդ (լրամշակված նախագծի 12-րդ) կետը խմբագրվել է։ |
| 8. Հավելվածի 12-րդ կետում՝  1) անհրաժեշտ է հստակեցնել «այլ անձի» հասկացությունը, մասնավորապես հստակ սահմանելով դրա մեջ մտնող անձանց շրջանակը: | Առաջարկությունն ընդունվել է։  Հավելվածի 12-րդ (լրամշակված նախագծի 13-րդ) կետը «այս անձ» բառերից հետո լրացվել է «՝ դիմողի» բառով։ |
| 2) 1-ին ենթակետում պարբերությունների համարակալման հաջորդականությունն անհրաժեշտ է շտկել՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 5-րդ մասի դրույթները: | Առաջարկությունն ընդունվել է։  Հավելվածի 12-րդ (լրամշակված նախագծի 13-րդ) կետի 1-ին ենթակետի պարբերությունների համարակալումը շտկվել է։ |
| 3) 2-րդ ենթակետի գ. պարբերությունում «համաձայնությունում» բառն անհրաժեշտ է փոխարինել «համաձայնության մեջ» բառերով | Առաջարկությունը չի ընդունվել։  «համաձայնությունում» և «համաձայնության մեջ» բառերը «համաձայնություն» բառի ներգոյական հոլովի 2 համարժեք ձևերն են։ |
| , ինչպես նաև հստակեցնել, թե ինչ կարգով է կատարվելու համաձայնեցվող հանգամանքներին համաձայն լինելու հավաստումը | Առաջարկությունն ընդունվել է։  Հավելվածի 12-րդ (լրամշակված նախագծի 13-րդ) կետի 2-րդ ենթակետի գ. պարբերությունը «ինչպես նաև» բառերից հետո լրացվել է ծնողի ստորագրությամբ» բառերով՝ համաձայնեցվող հանգամանքներին համաձայն լինելու հավաստումը կատարվելու է ծնողի ստորագրությամբ։ |
| 9. Հավելվածի 13-րդ կետում անհրաժեշտ է նշել, թե որոնք են այն դեպքերը, որոնց պարագայում պետք է դիմումին կից ներկայացնել նաև փաստաթղթեր: | Առաջարկությունն ընդունվել է։  Հավելվածի 13-րդ (լրամշակված նախագծի 14-րդ կետի) 1-ին նախադասությունը շարադրվել է հետևյալ խմբագրությամբ ․ «Բացառությամբ սույն կարգի 13-րդ կետի 2-րդ ենթակետով նախատեսված՝ դիմումին կից անհրաժեշտ փաստաթղթեր ներկայացնելու դեպքերի, դրամական աջակցությունը նշանակվում (վճարվում) է նաև առցանց ներկայացված տվյալների հիման վրա ձևավորված դիմումով»։ |
| 10. Հավելվածի 16-րդ կետի 1-ին ենթակետում անհրաժեշտ է «նշված հանգամանքներից որևէ մեկը» բառերը փոխարինել «հանգամանքը» բառով, քանի որ Հավելվածի 13-րդ կետում միայն մեկ հանգամանք է առկա:  Նույն դիտողությունը վերաբերում է նաև Հավելվածի 16-րդ կետի 2-րդ ենթակետին: | Առաջարկությունն ընդունվել է։  Նախագծի լրամշակված Հավելվածի 22-րդ կետով սպառիչ թվարկվել են տարածքային բաժնի կողմից դիմումը (այդ թվում՝ առցանց տվյալների հիման վրա ձևավորված) մերժելու հիմքերը։ |
| 11. Հավելվածի 22-րդ կետում անհրաժեշտ է հստակ սահմանել անկանխիկ եղանակով գումարի վճարման օրը: | Առաջարկությունը չի ընդունվել։  Հաշվի առնելով ֆինանսավորման գործընթացում հնարավոր կարճաժամկետ ընդհատումները, կենսաթոշակներին նպաստներին և պետական աջակցության շրջանակներում տրամադրվող գումարների վճարման համար օրենսդրությամբ օր չի ամրագրվում։ Հավելվածի 22-րդ (լրամշակված նախագծի 23-րդ) կետում պահպանվել է այս տրամաբանությունը և ամրագրվել է ամսական պարբերականությունը։ |
| 12. Հավելվածի 23-րդ կետում անհրաժեշտ է ճիշտ հիշատակել Կառավարության որոշման անվանումը, մասնավորապես՝ «2021» թիվն անհրաժեշտ է փոխարինել «2020» թվով, ինչպես նաև հստակեցնել, թե ինչ է իրենից ենթադրում ցանկացած գրավոր ձևը: | Առաջարկությունն ընդունվել է։  Հավելվածի 23-րդ (լրամշակված նախագծի 24-րդ) կետում նշված որոշման ընդունման տարեթիվը շտկվել է, իսկ «կամ տարածքային բաժնի կողմից՝ ծնողի՝ անձամբ ներկայացրած ցանկացած գրավոր դիմումի հիման վրա:» բառերը հանվել են։ |
| 13. Հավելվածի 30-րդ կետում անհրաժեշտ է պարզաբանել, թե որ դեպքերում չվճարված դրամական աջակցության գումարի մասին է խոսքը: | Առաջարկությունն ընդունվել է։  Չվճարված գումար կարող է առաջանալ, օրինակ հավելվածի 29-րդ կետի 2-րդ ենթակետով նախատեսված հիմքով վճարումը վերսկսելու դեպքում, այն է՝ դրամական աջակցություն վճարելը դադարեցնելու ամսվանից սկսած՝ մինչև վճարումը վերսկսելու դիմումը 6 ամսվա ընթացքում ներկայացնելու ամիսը՝ ներառյալ։ |
| 14. Հավելվածի 33-րդ կետով սահմանվում է, որ ծնողի մահվան դեպքում չվճարված դրամական աջակցության գումարը վճարվում է մյուս ծնողին կամ շահառու երեխայի 18 տարեկան և դրանից բարձր տարիքի քրոջը կամ եղբորը: Այդ գումարը վճարվում է, եթե դիմումը և անհրաժեշտ փաստաթղթերը տարածքային բաժին են ներկայացվում ծնողի մահվանից հետո՝ վեց ամսվա ընթացքում: Վեցամսյա ժամկետում չդիմելու դեպքում ծնողի մահվան պատճառով չվճարված դրամական աջակցության գումարը ենթակա է ժառանգման:  Այս առումով հարկ ենք համրում անդրադառնալ ՀՀ քաղաքացիական օրենսգրքի 1184-րդ հոդվածի 1-ին մասի կարգավորմանը, որի համաձայն՝ ժառանգության դեպքում մահացածի գույքը (ժառանգությունը) անփոփոխ վիճակում, որպես միասնական ամբողջություն, անցնում է այլ անձանց (համապարփակ իրավահաջորդություն), եթե այլ բան նախատեսված չէ սույն օրենսգրքի կանոններով:  Հավելվածի 33-րդ կետով նախատեսված կարգավորման համատեքստում դրամական աջակցության գումարի նկատմամբ սեփականության իրավունքը, ըստ էության, պատկանում է շահառու երեխային: Հետևաբար ժառանգման կարգով գումարը վճարելու վերաբերյալ դրույթ նախատեսելը խնդրահարույց է, քանի որ ժառանգության դեպքում այլ անձանց փոխանցվում է մահացածի գույքը, իսկ տվյալ դեպքում խոսք է գնում ոչ թե շահառու երեխայի, այլ նրա ծնողի մահվան դեպքում ժառանգման մասին:  Հաշվի առնելով վերոգրյալը Հավելվածի 33-րդ կետն անհրաժեշտ է խմբագրել, մասնավորապես՝ վերանայել դրամական աջակցության գումարը ժառանգման կարգով վճարելու վերաբերյալ դրույթը: | Առաջարկությունը չի ընդունվում։  Դրամական աջակցության գումարի նկատմամբ սեփականության իրավունքը պատկանում է ծնողին՝ ում ընտանիքում 3-րդ և յուրաքանչյուր հաջորդ երեխայի ծննդյան կապակցությամբ նշանակվել է դրամական աջակցությունը։ |
| 15. Հավելվածի 34-րդ կետում  1) անհրաժեշտ է հստակ նշել, թե ովքեր կարող են ներկայացնել համապատասխան դիմում: | Առաջարկությունն ընդունվել է։  Հավելվածի 34-րդ (լրամշակված նախագծի 35-րդ կետի) 1-ին ենթակետում հստակեցվել է, թե ով կարող է դիմումը ներկայացնել։ |
| 2) 3-րդ ենթակետում անհրաժեշտ է հստակեցնել «ըստ անհրաժեշտության» ձևակերպումը, ինչպես նաև սպառիչ թվարկել անհրաժեշտ փաստաթղթերի ցանկը:  Միաժամանակ, հարկ է նշել, որ Հավելվածի 34-րդ կետի 1-ին ենթակետի բ. պարբերությունում արդեն իսկ առկա է շահառու երեխայի ծննդյան վկայականի սերիան և համարը նշելու պահանջը, հետևաբար Հավելվածի 34-րդ կետի 3-րդ ենթակետում շահառու երեխայի ծննդյան վկայականը ներկայացնելու պահանջ նախատեսելու անհրաժեշտությունն անհասկանալի է: | Առաջարկությունն ընդունվել է։  Հավելվածի 34-րդ (լրամշակված նախագծի 35-րդ) կետի 3-րդ ենթակետում հստակեցվել է փաստաթղթեր ներկայացնելու անհրաժեշտությունը, ինչպես նաև սպառիչ թվարկվել են փաստաթղթերի ցանկը։  Ինչ վերաբերում է նույն կետի 3-րդ ենթակետով պահանջվող ծննդյան վկայականը ներկայացնելու անհրաժեշտությանը, ապա հարկ է նկատի ունենալ, որ նույն կետի 1-ին ենթակետում նշված դեպքում ծննդյան վկայականի սերիա և համար ներկայացնելու դեպքում երեխայի ծնող հանդիսանալը միշտ չէ, որ հնարավոր է լինում ճշտել։ Ըստ այդմ, պահանջվում է ներկայացնել նաև ծննդյան վկայական՝ որպես սերման փաստը հաստատող փաստաթուղթ։ |
| 16. Հավելվածի 35-րդ կետում դրամական աջակցության սխալմամբ վճարելը կապվում է ավել վճարելու հետ, սակայն այն չի սահմանափակվում միայն ավել վճարելով:  Հաշվի առնելով վերոգրյալը՝ Հավելվածի 35-րդ կետն անհրաժեշտ է խմբագրել:  Միաժամանակ, Հավելվածի 35-րդ կետում «ավել վճարված» բառերն անհրաժեշտ է հանել, քանի որ առկա է այդ բառերի կրկնություն: | Առաջարկությունն ընդունվել է։  Հավելվածի 35-րդ (լրամշակված նախագծի 37-րդ) կետից հանվել է կրկնվող «ավել վճարված» բառերը։  Միաժամանակ, հարկ է նկատի ունենալ, որ դրույթը վերաբերում է «Սխալմամբ (սույն կարգի խախտմամբ) ավել վճարված» գումարներին, ինչն ամբողջությամբ հատկորոշում է ավել վճարելու դեպքերը։ |
| 17. Հավելվածի 36-րդ կետում ՝  1) «նպաստի» բառն անհրաժեշտ է փոխարինել «դրամական աջակցության» բառերով՝ նկատի ունենալով այն հանգամանք, որ Հավելվածի ողջ տեքստում խոսք է գնում դրամական աջակցության գումարի, այլ ոչ թե նպաստի մասին, ինչպես նաև «կարող են վերադարձվել» բառերը՝ փոխարինել «վերադարձվում են» բառերով: | Առաջարկությունն ընդունվել է։  Հավելվածի 36-րդ (լրամշակված նախագծի 37-րդ) կետը խմբագրվել է։ |
| 2) անհրաժեշտ է հստակ սահմանել, թե որ դեպքերում են կիրառելի լինելու Հավելվածի 36-րդ կետ 1-ին և 3-րդ ենթակետերի կարգավորումները: | Առաջարկությունն ընդունվել է։  Հավելվածի 36-րդ (լրամշակված նախագծի 37-րդ) կետը բովանդակային առումով համապատասխանում է կենսաթոշակների և սոցիալական նպաստների համար սահմանված կարգավորումներին և արդյունավետ է իրավակիրառ պրակտիկայում։  Քննարկվող կետի 1-ին ենթակետը վերաբերում է այն դեպքին, երբ, օրինակ, ներկայացված փաստաթղթերի հիման վրա նշանակել է դրմական օգնություն, սակայն այդ փաստաթղթերի ամբողջական ուսումնասիրությամբ պարզվում է, որ առկա տեղեկատվությամբ ծնողը չունի այդ իրավունքը։  Քննարկվող կետի 3-րդ ենթակետը կիրառելի է այն դեպքում, երբ օրինակ ծնողի մահվանից հետո՝ մինչև այդ հանգամանքն ի հայտ գալը, ինչ-որ մեկը շարունակի նրա բանկային քարտից օգտվել։ |
| **Փոխվարչապետ Մհեր Գրիգորյանի գրասենյակ** | Ստացվել են աշխատանքային կարգով |
| 1. Ժողովրդագրական վիճակի բարելավման համատեքստում արդյունքային ցուցանիշների կիրառման անհրաժեշտություն, (այսինքն առաջարկվող ծրագրի իրականացման արդյունքում ներկայիս վիճակը ինչպես և ինչ չափով կբարելավվի), | |  |  |  |  |  | | --- | --- | --- | --- | --- | | **Չափորոշիչը** | **Ելակետային ցուցանիշը** | **Թիրախային ցուցանիշը** | **Թիրախային ժամկետը** | **Կապը ՀՀ կառավարության ծրագրով սահմանված քաղաքականության թիրախների հետ** | | Նոր ծնված 1-ին երեխաների քանակը | 15000 | 15000 | 2023թ. | 4. ՄԱՐԴԿԱՅԻՆ ԿԱՊԻՏԱԼԻ ԶԱՐԳԱՑՈՒՄ, 4.1 ԺՈՂՈՎՐԴԱԳՐՈՒԹՅՈՒՆ | | Ծնելիության գումարային գործակիցը | 1.55 | 1.65 | 2024թ. | | Ընտանիքում 3 անչափահաս երեխա ունեցող խնամքի նպաստ ստանալու իրավունք ունեցողների թվաքանակը, միջին ամսական | 9000 | 10130 | 2025թ. |   Առաջարկն ընդունվել է ի գիտություն։ ՀՀ 2022 թվականի պետական բյուջեի ծախսային ծրագրերի գծով վերջնական արդյունքի ցուցանիշների կազմում «1068 Ժողովրդագրական վիճակի բարելավում» ծրագրի գծով չափորոշիչ է սահմանված են հետևյալ արդյունքային ցուցանիշները |
| 2. Հիմնավորման մեջ ներկայացված հաշվարկների համատեքստում ստացվում է, որ յուրաքանչյուր տարի սկսած 2022 թվականից ամսական կանխատեսվող ընտանիքում 3-րդ երեխաների հաստատուն մեծություն է 750 երեխա, մինչդեռ ժողովրդագրական վիճակի բարելավման իմաստով այս թիվը մեր գնահատմամբ պետք է աճի, որը հաշվի չի առնվել հաշվարկներում: Իսկ հաշվարկները պետք է ներկայացնել մինչև 2031 թվականի դեկտեմբեր ամիսը, քանզի 2026 թվականին ընտանիքներում ծնված 3-րդ երեխայի հաշվով հնարավոր է տրամադրվի դրամական աջակցություն մինչև 2031թ. դեկտեմբեր ամիսը: | Առաջարկն ընդունվել է մասնակիորեն։  Հիմնավորման մեջ ներկայացված հաշվարկները վերանայվել են, և, «1068 Ժողովրդագրական վիճակի բարելավում» ծրագրի արդյունքային ցուցանիշներին համապատասխան, հաշվարկներում երեխաների միջին ամսական թվի նկատմամբ կիրառվել է 3 տոկոս աճ։  Հաշվարկները ներկայացվել են ըստ ծրագրի շարունակականության հարցի որոշման ժամկետի՝ մինչև 2026թ․։  2026թ․ հետո հաշվարկներին նպատակահարմար է անդրադառնալ այդ որոշման արդյունքներով։ |
| 3. Քանի որ անդրադարձ չի կատարված այն հարցին թե արդյոք ընտանիքում ծնված 3-րդ երեխայի դեպքում ծնողի՝ մինչև 3 տարեկան երեխայի խնամքի արձակուրդում (այսուհետ` խնամքի արձակուրդ) գտնվելու դեպքում` վճարվող նպաստի հանգամանքի, ուստի ենթադրում ենք, որ 3-րդ երեխային ծնունդի դեպքում մնացած պայմանների բավարարման պայմաններում ծնողը կստանա ինչպես մինչև 2 տարեկան երեխայի խնամքի նպաստ, այնպես էլ Նախագծով առաջարկվող դրամական աջակցություն: Մեր գնահատմամբ, այս առումով քննարկման առարկա պետք է լինի նաև սոցիալական արդարության ապահովման հարցը: | Առաջարկն ընդունվել է։  ՀՀ օրենսդրության համաձայն՝ վարձու աշխատողին խնամքի նպաստ տրվում է խնամքի արձակուրդում գտնվելու պայմանով և այս տեսակետից, խնամքի նպաստը կարելի է դիտարկել որպես փոխհատուցման տեսակ (չի տրվում ժողովրդագրական իրավիճակի բարելավման նպատակով)։  Հարկ է նկատի ունենալ, որ գյուղական բնակավայրերում ծնելիության խթանման նպատակով ծնողին տրվում է խնամքի նպաստ՝ անկախ վարձու աշխատող հանդիսանալու հանգամանքից։  Այս տեսակետից, նպատակահարմար է վերանայել գյուղական բանակավայրում բնակվող ծնողի խնամքի նպաստի իրավունքի հարցը այն պարագայում, երբ վերջիս ստանում է խնդրո առարկա դրամական աջակցությունը։  Ըստ այդմ, առաջիկայում նախատեսվում է փոփոխություններ կատարել «Պետական նպաստների մասին» օրենքում և սահմանել, որ խնդրո առարկա դրամական աջակցությունը ստացող՝ գյուղական բնակավայրում բնակվող չաշխատող ծնողին խնամքի նպաստ չի նշանակվում։  Ընդ որում, հարկ է նկատի ունենալ, որ գործող ընթացակարգերի համաձայն՝ խնամքի նպաստ նշանակելու համար ծնողը կարող է դիմել երեխայի 70 օրականը լրանալու օրվան հաջորդող ամսվա 1-ից։ Ստացվում է, որ 2022 թվականի հունվարի 1-ին և դրանից հետո ծնված երեխայի համար խնամքի նպաստ կարող է նշանակվել ապրիլի 1-ից ոչ շուտ (ինչը նշանակում է, որ առկա է բավարար ժամանակ օրենքում փոփոխություններ կատարելու համար)։ |
| 4. Ըստ Նախագծի, աջակցությունը ստանալու համար երեխայի ծնողը դիմումը կարող է ներկայացնել թղթային և էլեկտրոնային եղանակով: Առաջարկվում է քննարկել դիմումները բացառապես էլեկտրոնային եղանակով ներկայացնելու հնարավորությունը: | Առաջարկությունը չի ընդունվում։  Նախագծի կարգի 13-րդ կետում նշված են այն փաստաթղթերը, որոնք ըստ անհրաժեշտության պետք է կցվեն դիմումին։ Դրանք այն փաստաթղթերն են, որոնցում առկա տվյալները կարող են և չլինել պետական մարմինների կողմից վարվող տեղեկատվական բազաներում։ Օրինակ, ծննդյան վկայականը, եթե ծննդի պետական գրանցումը կատարել է օտարերկրյա պետության քաղաքացիական կացության ակտերի գրանցման մարմինը։  Ըստ այդմ, Նախագծի կարգի 14-րդ կետով նախատեսվում է առցանց ներկայացված տվյալների հիման վրա դիմումի ներկայացում այն դեպքում, երբ անհրաժեշտ չէ ներկայացնել դիմումին կից փաստաթղթեր։ |
| 5. Նախագծով նախատեսվում է, որ ծնողը տարեկան մեկ անգամ պետք է ներկայանա բանկ և հավաստի իր՝ Հայաստանի Հանրապետությունում լինելու փաստը: Բանկը միջնորդ օղակ է աջակցության գումարը վճարելու համար, մինչդեռ լիազոր մարմինը՝ ՄՍԾ տարածքային բաժինն է, հետևաբար, կարծում ենք, որ ՀՀ-ում գտնվելու փաստը հավաստելու գործառույթը պետք է իրականացնի ՄՍԾ տարածքային բաժինը: | Առաջարկությունը չի ընդունվում։  Դրամական աջակցությունը վճարվելու է քաղաքացիական օրենսգրքի 928.9-րդ հոդվածով սահմանված՝ բանկում բացված սոցիալական ապահովության հաշվին փոխանցելու միջոցով։  Այս տեսակետից հարկ է նկատի ունենալ, որ Հայաստանի Հանրապետությունում լինելու մասին հայտարարությունը բանկում ստորագրելը Քաղաքացիական օրենսգրքի 928.9-րդ հոդվածի պահանջն է և համապատասխան պարտավորությունները (շահառուի և բանկի) արտացոլված են այդ հոդվածի կիրարկմամբ դրամական վճարների վճարմանն առնչվող Կառավարության 2020 թվականի մարտի 12-ի N 284-Ն որոշման հավելվածում։ |
| 6. Առաջարկում ենք նաև կարգավորել, թե ինչպես է արձանագրվելու կամ ինչ փաստաթուղթ է ձևավորվելու բանկում, որով հաստատվելու է, որ շահառուն ներկայացել է բանկ և գտնվում է ՀՀ-ում: | Առաջարկությունը չի ընդունվում։  Տես նախորդ կետի մեկնաբանությունը։  Խնդրո առարկա հարաբերությունները կարգավորված են Կառավարության 2020 թվականի մարտի 12-ի N 284-Ն որոշման հավելվածով։ |
| 7. Առաջարկում ենք վերախմբագրել պատասխանատվության վերաբերյալ Նախագծի 37-րդ կետի դրույթները՝ դրանք համապատասխանեցնելով ՀՀ օրենսդրությանը: Մասնավորապես, աշխատակիցների պատասխանատվության մասով, հարկ է նկատի ունենալ, որ սխալմամբ աջակցության գումար վճարելու դեպքում, աշխատողը պետք է պատասխանատվություն կրի ՀՀ աշխատանքային օրենսդրությամբ կամ ՀՀ քրեական օրենսգրքով սահմանված կարգով՝ կախված կատարած իրավախախտման բնույթից: Հետևաբար, աշխատակիցների պարագայում քաղաքացիաիրավական պատասխանատվության վերաբերյալ ՀՀ քաղաքացիական օրենսդրության դրույթները կիրառելի չեն: Իսկ շահառու ծնողների նկատմամբ պետք է կիրառվեն քաղաքացիաիրավական պատասխանատվության վերաբերյալ կարգավորումները՝ հաշվի առնելով նաև ՀՀ քաղաքացիական օրենսգրքի 1099-րդ հոդվածի կարգավորումն այն մասին, որ որպես անհիմն հարստացում ենթակա չեն վերադարձման` քաղաքացու մոտ անբարեխղճության բացակայության դեպքում, նրան` որպես գոյության միջոց տրված աշխատավարձը և դրան հավասարեցված վճարները, կենսաթոշակները, կրթաթոշակները, նպաստները, կյանքին ու առողջությանը պատճառված վնասի հատուցումը, ալիմենտը և այլ դրամական գումարներ: | Առաջարկությունը չի ընդունվում։  Նույնաբովանդակ կարգավորումներ նախատեսված են «Պետական կենսաթոշակների մասին» օրենքի 43-րդ հոդվածով, «Պետական նպաստների մասին» օրենքի 37-րդ հոդվածով՝ մինչև 2 տարեկան երեխայի խնամքի նպաստի, ծերության նպաստի, հաշմանդամության նպաստի և կերակրողին կորցնելու դեպքում նպաստի համար։ |
| **ՀՀ վարչապետի աշխատակազմի**  **իրավաբանական վարչություն** | Ստացվել Է աշխատանքային կարգով |
| Նախագծի նախաբանում նշված սույն որոշման նախագծի ընդունման իրավական հիմքերը խնդրահարույց են: Մասնավորապես՝ Սահմանադրության 146-րդ հոդվածի 4-րդ մասը և Կառավարության գործունեության ծրագրի համապատասխան դրույթը չեն կարող դիտարկվել որպես սույն որոշման ընդունման լիազորող նորմեր: Միևնույն ժամանակ հարկ է նկատել, որ նախագծող առաջարկվող դրամական աջակցությունը իր բնույթով պետական նպաստ է, իսկ երեխաներին տրամադրվող պետական նպաստի հիմքերը և տեսակները նախատեսված են օրենքով: | Առաջարկությունն ընդունվել է ի գիտություն։  Նախագծի ընդունման հիմքերը ՀՀ օրենսդրությանը համապատասխանեցնելու նպատակով, Արդարադատության նախարարության դիտողության հիման վրա վերանայվել է նախագծի տեսակը և նորմատիվ իրավական ակտի փոխարեն ներկայացվել է լոկալ ակտի տեսքով, իսկ որպես լիազորող նորմ, նշվել է նաև Կառավարության գործունեության ծրագրի համապատասխան դրույթը՝ հղում կատարելով Կառավարության 2021 թվականի օգոստոսի 18-ի N 1363-Ա որոշման Հավելվածի 4.1-ին կետին։ |